b'\n_START_ARTICLE_\nMYSecurityCenter\n_START_SECTION_\nProdukter\n_START_PARAGRAPH_\nMYSecurityCenter markedsf\xc3\xb8rer en r\xc3\xa6kke programmer til Microsoft Windows-baserede computere. F\xc3\xa6lles for alle produkterne er at alle funktioner styres fra et kontrolpanel, hvor brugeren kan justere forskellige indstillinger og overv\xc3\xa5ge sit system.\n_START_SECTION_\nKritik\n_START_PARAGRAPH_\nMYSecurityCenter blev i 2010 anmeldt p\xc3\xa5 den danske hjemmeside spywarefri.dk. Anmeldelsen var yderst negativ over for b\xc3\xa5de virksomhedens forretningsmetoder og et af produkterne, sikkerhedsprogrammet MYInternetSecurityPLUS._NEWLINE_Firmaet f\xc3\xb8lte sig udsat for en sm\xc3\xa6dekampagne, og valgte efterf\xc3\xb8lgende at tage personen bag anmeldelsen i fogedretten. Her endte det med et forlig, der blandt andet bet\xc3\xb8d, at den p\xc3\xa5g\xc3\xa6ldende anmeldelse af MYSecurityCenter ikke m\xc3\xa5tte vises p\xc3\xa5 spywarefri.dk._NEWLINE_Personen bag anmeldelsen, der indgik forlig med MYSecurityCenter, mener at han ved en eventuel retssag sandsynligvis ville v\xc3\xa6re blevet d\xc3\xb8mt for overtr\xc3\xa6delse af markedsf\xc3\xb8ringsloven. Han var, ud over at v\xc3\xa6re anmelder p\xc3\xa5 spywarefri.dk, ogs\xc3\xa5 indehaver at et firma, der solgte sikkerhedssoftware p\xc3\xa5 hjemmesiden spywarefri-shop.dk.'